Ámsterdam

Ámsterdam ([ɑmstər'dɑm] na pronunciación del neerlandés) ye la capital de los Países Baxos. La ciudá alcuéntrase nes orielles del ríu Amstel. Foi fundada nel sieglu XII como un pueblu pesqueru. Anguaño ye la ciudá más poblada d'Holanda, y un gran centru financieru y cultural conocíu internacionalmente. Tien una población de 921 468 habitantes (xineru 2023), y nel so área metropolitana viven aproximadamente 2 millones. Amás, forma parte de la gran conurbación holandesa, llamada Randstad, (xunto a les ciudaes de L'Haya y Rotterdam), na que viven más de 6,5 millones d'habitantes. El centru históricu de la ciudá fízose nel sieglu XVII, y güei tovía ye ún de los más grandes d'Europa. N'aquella dómina ficieron na ciudá una serie de canales semicirculares alredor del centru la ciudad. Dempués edificáronse les nueves cais al estilu típicu holandés. Ámsterdam ye conocida coloquialmente como "La Venecia del Norte". Magar que ye la capital del país, nunca foi sede de la xusticia, el gobiernu o'l parllamentu holandés, yá que toos estos muérganos atópense na ciudá de L'Haya, que ye la principal ciudá d'Holanda, con respeutu a política y xusticia. Ámsterdam, y toa Holanda, tien fama pola tolerancia, el lliberalismu y la diversidá de la so población. Clima El clima d'Ámsterdam ye moderáu, baxo una fuerte influyencia del Océanu Atlánticu y los vientos que d'él remanecen. L'iviernu ye fríu, pero non estremu. El branu ye calorosu, yá qu'al ser un clima llentu, la sensación de calor xorrez. Galería Llocalidaes hermaniaes Les ciudaes hermaniaes con Ámsterdam son:Varna ( Bulgaria)Riga ( Letonia)Recife ( Brasil)Beixín ( República Popular China)Nicosia ( Xipre)Sarayevu ( Bosnia y Herzegovina)Beira ( Mozambique)Willemstad ( Reinu de los Países Baxos)Cali ( Colombia)Rio de Janeiro ( Brasil)Montreal ( Canadá)Moscú ( Rusia)Manchester ( Reinu Xuníu)Bogotá ( Colombia)Atenes ( Grecia)Arxel ( Arxelia)Estambul ( Turquía)Brasilia ( Brasil)Xakarta ( Indonesia)Kiev ( Ucraína)Managua ( Nicaragua)Londres ( Reinu Xuníu)Ramala (dende 4 xunetu 2016) ( Estáu de Palestina) Referencies Enllaces esternos Wikimedia Commons acueye conteníu multimedia sobre Ámsterdam. Sitiu web oficial (en neerlandés) Ámsterdam n'OpenStreetMap. Ámsterdam n'OpenWeatherMap Guía On-line d'Ámsterdam Amsterdam Destination Guide Archiváu 2010-06-15 en Wayback Machine Guía de turismu d'Ámsterdam